Podmienky účasti

1. OSOBNÉ POSTAVENIE
	1. Tejto verejnej súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zákon“).
	2. Spôsob preukázania splnenia podmienok podľa § 32 ods. 1 zákona:
		1. Uchádzač preukáže splnenie podmienok účasti osobného postavenia svojím zápisom v zozname hospodárskych subjektov, ktorý vedie Úrad pre verejné obstarávanie (ďalej len „ZHS“) v súlade s § 152 zákona.
		2. Uchádzač, ktorý nie je zapísaný v ZHS podľa § 152 zákona preukáže splnenie podmienok účasti osobného postavenia dokladmi v súlade s § 32 ods. 2 zákona.
	3. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku § 32 ods. 2 zákona alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
	4. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
	5. Verejný obstarávateľ informuje záujemcov, že nie je oprávnený použiť údaje z informačných systémov verejnej správy podľa osobitného predpisu.
	6. Podrobnosti k podmienkam účasti osobného postavenia a ich preukazovanie sú uvedené v § 32 zákona.
2. FINAČNÉ A EKONOMICKÉ POSTAVENIE
	1. Tejto verejnej súťaže sa môže zúčastniť len ten, kto spĺňa nižšie stanovené požiadavky pre preukázania svojho finančného a ekonomického postavenia. Pre preukázanie splnenia uvedených podmienok predloží uchádzač v ponuke nasledovné doklady:
		1. V súlade s ustanovením § 33 ods. 1 písm. d) zákona: Prehľad o celkovom obrate za posledné 3 hospodárske roky, za ktoré sú dostupné v závislosti od vzniku alebo začatia prevádzkovania činnosti.

Minimálna požadovaná úroveň štandardu:

Celkový súhrnný obrat dosiahnutý v požadovanom období musel byť najmenej 1 500 000,- EUR bez DPH (slovom jeden milión päťstotisíc euro).

Uchádzač za posledné tri ukončené hospodárske roky (resp. roky, za ktoré sú dostupné v závislosti od vzniku alebo začatia prevádzkovania činnosti) predloží:

* ak ide o osobu, ktorá vedie podvojné účtovníctvo, z účtovnej závierky výkazy ziskov a strát s vyznačeným údajom o celkovom obrate overené daňovým úradom alebo audítorom, alebo iným orgánom príslušným podľa predpisov platných v krajine sídla uchádzača alebo
* ak ide o osobu, ktorá vedie jednoduché účtovníctvo, z účtovnej závierky výkazy príjmov a výdavkov overené daňovým úradom alebo audítorom alebo iným orgánom príslušným podľa predpisov platných v krajine sídla uchádzača.
	1. V prípade, ak uchádzač nemá sídlo v Slovenskej republike, verejný obstarávateľ uzná aj ekvivalentné doklady/osvedčenia vydané podľa právnych noriem členského štátu.
	2. Celkové obraty vyjadrené v iných menách uchádzač preukáže v EUR. V prípade obratu vyjadreného v inej mene uchádzač prepočíta obrat za daný hospodársky rok priemerným ročným kurzom danej meny Národnej banky Slovenska, pričom použije priemerný ročný kurz daného hospodárskeho roka (v prípade, ak hospodársky rok nekončí k 31.12. ale k inému dňu, použije sa priemerný ročný kurz zodpovedajúci roku, v ktorom bola prevažná väčšina mesiacov hospodárskeho roka).
	3. V prípade, ak uchádzač nepreukazuje prehľad o celkovom obrate subjektom podnikajúcim počas rozhodujúceho obdobia v Slovenskej republike, pre účely objektívneho porovnania údajov so slovenskými subjektmi, takýto subjekt predloží navyše čestné vyhlásenie ohľadne dosiahnutého celkového obratu, za posledné tri ukončené hospodárske roky, resp. za ktoré sú dostupné v závislosti od vzniku alebo začatia prevádzkovania činnosti.
	4. Uchádzač, ktorého výkaz ziskov a strát alebo výkaz o príjmoch a výdavkoch (ako súčasť účtovnej závierky) je uložený vo verejnej časti registra účtovných závierok na [www.registeruz.sk](http://www.registeruz.sk) a v plnom znení je verejne prístupný všetkým osobám, nie je povinný predložiť verejnému obstarávateľovi výkaz ziskov a strát alebo výkaz o príjmoch a výdavkoch. Uvedené platí aj pre subjekty, ktoré majú zverejnené účtovné uzávierky v obdobnom registri v štáte svojho sídla, pričom musí ísť o objektívny register, ktorý prevádzkuje nezávislý subjekt verejnej alebo štátnej správy daného štátu (napr. príslušné ministerstvo alebo finančná správa).
	5. V súlade s § 33 ods. 2 zákona môže uchádzač na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade je uchádzač povinný v ponuke preukázať ako konkrétne bude takáto osoba participovať na plnení.
1. TECHNICKÁ ALEBO ODBORNÁ SPÔSOBILOSŤ
	1. Tejto verejnej súťaže sa môže zúčastniť len ten, kto spĺňa nižšie stanovené požiadavky pre preukázanie svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady:
		1. V súlade s ustanovením **§ 34 ods. 1 písm. a)** zákona: Zoznam dodávok tovaru za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

Minimálna požadovaná úroveň štandardu:

Zo zoznamu dodávok tovaru musí vyplynúť, že celková hodnota dodaného tovaru rovnakého alebo podobného charakteru a zložitosti, ako je predmet zákazky za predchádzajúce tri roky od vyhlásenia verejného obstarávania bola kumulatívne **minimálne 300 000,- EUR bez DPH** (slovom tristotisíc euro), pričom aspoň jedna dodávka bola realizovaná vo finančnom objeme **minimálne 200 000,- EUR bez DPH** (slovom dvestotisíc euro).

V prípade uvedenia hodnôt v inej mene ako v EUR, je nutné okrem inej meny uviesť aj hodnotu v EUR prepočítanú kurzom zverejnenom v kurzovom lístku Národnej banky Slovenska ku dňu odoslania Oznámenia o vyhlásení verejného obstarávania na uverejnenie do Vestníka verejného obstarávania.

**Za tovar rovnakého alebo podobného charakteru ako je predmet zákazky sa považuje dodávka prvkov infraštruktúry IKT vrátane ich konfigurácie, implementácie a fyzickej inštalácie (t.j. predchádzajúca skúsenosť musela obsahovať dodanie zariadení, ich konfiguráciu, implementáciu a fyzickú inštaláciu).**

* + 1. V súlade s ustanovením **§ 34 ods. 1 písm. d)** zákona v spojení s § 35 zákona: Predloženie certifikátu vydaného nezávislou inštitúciou, ktorým sa potvrdzuje splnenie požiadaviek technických noriem na systém manažérstva kvality.

Minimálna požadovaná úroveň štandardu:

* + - 1. Uchádzač predloží platný certifikát manažérstva bezpečnosti informácií v zmysle požiadaviek normy **ISO/IEC 27 001** v oblasti zodpovedajúcej rovnakému alebo podobnému charakteru ako je predmet zákazky.
			2. Uchádzač predloží platný certifikát manažérstva služieb IT v zmysle požiadaviek normy **ISO / IEC 20 000** v oblasti zodpovedajúcej rovnakému alebo podobnému charakteru ako je predmet zákazky.

Verejný obstarávateľ uzná aj rovnocenné certifikáty vydané nezávislou inštitúciou, ktorými sa potvrdzuje splnenie požiadaviek technických noriem na systém manažérstva kvality v danej oblasti alebo certifikáty vydané príslušnými orgánmi členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality v danej oblasti sú v súlade s požadovanými slovenskými technickými normami na systém manažérstva kvality v danej oblasti.

* + 1. V súlade s ustanovením **§ 34 ods. 1 písm. g)** zákona: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

Minimálna požadovaná úroveň štandardu:

Uchádzač musí preukázať svoju odbornú spôsobilosť na dodanie tovaru a poskytnutím súvisiacich služieb potvrdením, že má k dispozícii nižšie uvedených expertov spĺňajúcich stanovené požiadavky. Nižšie uvedené požiadavky na expertov uchádzač preukáže predložením:

* + - 1. profesijného životopisu, s minimálnym obsahom:
* meno a priezvisko experta,
* zoznam praktických skúseností v oblasti predmetu činnosti a praktických skúseností s realizáciou činností definovaných v opise predmetu zákazky a ďalších skutočností, ktorými preukazuje splnenie minimálnej úrovne (obsahovej a časovej), a to v rozsahu skúseností a činností podľa požiadaviek na minimálnu úroveň,
* názov projektu/projektov, pozícia (rola), ktorú v rámci príslušného projektu expert zastával, popis projektu a pozície tak, aby bolo z tohto popisu zrejmé splnenie požiadaviek verejného obstarávateľa na experta a obdobie od – do, počas ktorého sa expert podieľal na projekte,
* súčasná pracovná pozícia experta u uchádzača, resp. iný právny vzťah medzi expertom a uchádzačom,
* meno, priezvisko, funkciu, telefónne číslo a e-mailovú adresu pracovníka odberateľa/zamestnávateľa, u ktorého si možno tieto údaje overiť,
* vlastnoručný podpis experta.
	+ - 1. dokladu o odbornej spôsobilosti preukazujúceho kvalifikáciu experta, ktorý bude uchádzačovi k dispozícii na plnenie predmetu zákazky (v prípade dokladu vyhotoveného v inom ako slovenskom alebo českom jazyku je potrebné predložiť doklady v súlade s bodom 16. súťažných podkladov).

**Uchádzač vyššie uvedeným spôsobom preukáže splnenie minimálnych požiadaviek na nasledovných expertov:**

1. **Projektový manažér** zodpovedný za implementáciu projektu (min. **1 osoba**):
	* minimálne 3 roky odbornej praxe v riadení projektov v oblasti poskytovania služieb pre projekty v oblasti informačných technológií;
	* minimálne 3 praktické skúsenosti s riadením projektov v pozícii projektový manažér v oblasti implementácie technologických riešení;
	* platný certifikát PRINCE 2 Practitioner alebo IPMA B alebo PMI alebo PMP a ITIL Foundation certifikát pre IT služby na odbornú spôsobilosť pre riadenie projektov alebo ekvivalent daného certifikátu vydaný medzinárodne uznávanou akreditovanou (certifikovanou) autoritou.
2. **Technický pracovník** – zodpovedný za inštaláciu do VMware prostredia (min. **1 osoba**)
	* platný certifikát/osvedčenie výrobcu na VMware alebo ekvivalentom v nasledovnom rozsahu: VMware Certified Professional (min. na verziu 6), (za účelom preukázania základnej technickej znalosti prostredia, v ktorom má aktuálne nakonfigurované zariadenia verejný obstarávateľ),
	* platný certifikát/osvedčenie pre VMware Technical Sales Professional pre Server Virtualisation, pre preukázanie technickej znalosti virtualizácie serverových operačných systémov,
	* minimálne 3 –ročné skúsenosti z implementácie a podpory projektov rovnakého alebo podobného predmetu zákazky s požadovaným certifikátom (t.j. minimálne 3 – ročná prax po získaní certifikátu), pričom rovnakým alebo podobným predmetom zákazky sa rozumie virtualizácia biznis kritických produkčných informačných systémov na platforme x86, nastavenie ich vysokej dostupnosti a nastavenie procesov replikácie a obnovenia po výpadku dátového centra,
	* minimálne 2 projekty/skúsenosti rovnakého alebo podobného predmetu zákazky s požadovaným certifikátom, pričom rovnakým alebo podobným predmetom zákazky sa rozumie virtualizácia biznis kritických produkčných informačných systémov na platforme x86, nastavenie ich vysokej dostupnosti a nastavenie procesov replikácie a obnovenia po výpadku dátového centra
3. **Technický pracovník zodpovedný za rozšírenie kapacity diskových polí** (min. **1 osoba**)
	* platný certifikát na servis a implementáciu diskových polí NetApp E-Series alebo ekvivalentom, pre preukázanie základnej technickej znalosti prostredia verejného obstarávateľa z dôvodov inštalácie rozširujúcej kapacity existujúcich zariadení obstarávateľa v produkčnej prevádzke,
	* minimálne 3 – ročné skúsenosti z implementácie a podpory projektov rovnakého alebo podobného predmetu zákazky s požadovaným certifikátom (t.j. minimálne 3 – ročná prax po získaní certifikátu), pričom rovnakým alebo podobným predmetom zákazky sa rozumie implementácia sieťovej infraštruktúry.
	* minimálne 3 projekty/skúsenosti rovnakého alebo podobného predmetu zákazky s požadovaným certifikátom, pričom rovnakým alebo podobným predmetom zákazky sa rozumie implementácia sieťovej infraštruktúry.
4. **Technický pracovník zodpovedný za sieťovú infraštruktúru** (min. **1 osoba**)
	* platné certifikáty/osvedčenia pre dodávanú sieťovú infraštruktúru, a to minimálne v rozsahu: CCNP – Cisco Certified Network Professional Routing and Switching cetifikát alebo ekvivalent,
	* minimálne 3 – ročné skúsenosti z implementácie projektov rovnakého alebo podobného predmetu zákazky s požadovaným certifikátom, pričom rovnakým alebo podobným predmetom zákazky sa rozumie implementácia sieťovej infraštruktúry,
	* minimálne 3 projekty/skúsenosti rovnakého alebo podobného predmetu zákazky s požadovaným certifikátom, pričom rovnakým alebo podobným predmetom zákazky sa rozumie implementácia sieťovej infraštruktúry.
5. **Technický pracovník zodpovedný za bezpečnosť** (min. **1 osoba**)
	* platné certifikáty/osvedčenia pre bezpečnosť a to minimálne v rozsahu: CISSP – Certified Information Systems Security Professional alebo ekvivalent,
	1. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 zákona.
6. SPOLOČNÉ PODMIENKY K PREUKAZOVANIU SPLNENIA PODMIENOK ÚČASTI
	1. Uchádzač môže doklady na preukázanie splnenia podmienok účasti predbežne nahradiť Jednotným európskym dokumentom (JED) v zmysle § 39 zákona (podrobnejšie inštrukcie sú v prílohe č. 7. k súťažným podkladom a na web stránke Úradu pre verejné obstarávanie: <https://www.uvo.gov.sk/zaujemcauchadzac/jednotny-europsky-dokument-jed-778.html>).
	2. Verejný obstarávateľ uvádza, že informácie požadované na preukázanie splnenia podmienok účasti uvádzané v časti IV: Podmienky účasti oddiel A až D) uchádzač **nemôže preukázať odpoveďou na jednu otázku α: Globálny údaj pre všetky podmienky účasti**.
	3. Uchádzač, ktorý sa verejného obstarávania zúčastňuje **samostatne** a ktorý **nevyužíva** zdroje a/alebo kapacity iných osôb na preukázanie splnenia podmienok účasti, vyplní a predloží **jeden** jednotný európsky dokument.
	4. Uchádzač, ktorý sa verejného obstarávania zúčastňuje samostatne, ale **využíva zdroje a/alebo kapacity iných osôb na preukázanie splnenia podmienok účasti**, vyplní a predloží jednotný európsky dokument za svoju osobu spolu s vyplneným **samostatným/i** jednotným/i európskym/i dokumentom/i, ktorý/é obsahuje/ú príslušné informácie pre **každú z osôb, ktorých zdroje a/alebo kapacity využíva** uchádzač na preukázanie splnenia podmienok účasti.
	5. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží **samostatný jednotný európsky dokument** s požadovanými informáciami za **každého člena skupiny dodávateľov.**
	6. Náležitosti týkajúce sa jednotného európskeho dokumentu upravujú ustanovenia § 39 zákona, vyhlášky Úradu pre verejné obstarávanie č. 155/2015 Z. z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie E) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie.
	7. Ak uchádzač použije JED, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6 zákona.
	8. Doklady preukazujúce splnenie podmienok účasti predkladá verejnému obstarávateľovi uchádzač podľa § 55 ods. 1 zákona v čase a spôsobom určeným verejným obstarávateľom.